আলবার্ট আইনস্টাইন
আলবার্ট আইনস্টাইন () (মার্চ ১৪, ১৮৭৯ - এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।
শার্ল এদুয়ার গিয়্যোম
শার্ল এদুয়ার গিয়্যোম () ফরাসি-সুইজারল্যান্ডীয় পদার্থবিজ্ঞানী যিনি ১৯২০ সালে পদার্থবিজ্ঞানে নোবেল পুরস্কার লাভ করেন। পদার্থবিজ্ঞানে মূক্ষ্ণ পরিমাপের পদ্ধতির উন্নয়নে বিশেষ অবদানের স্বীকৃতি স্বরুপ নোবেল পুরস্কার লাভ করেছিলেন। এক্ষেত্রে তার বিখ্যাত অবদানটি হল নিকেল ইস্পাত সংকরের ব্যাত্যয়সমূহ আবিষ্কার। তার আবিষ্কৃত সংকর ধাতুর নাম দিয়েছিলেন ইনভার এবং এলিনভার।